5.903 kroner om måneden før skat. Det er det, man får i SU, hvis man studerer og bor ude.

Det kan man sagtens leve af, i hvert fald hvis man spørger integrationsminister Inger Støjberg og Venstres integrationsordfører, Marcus Knuth. I forbindelse med debatten om regeringens nye integrationsydelse, hvor ydelsen til flygtninge sættes ned til SU-niveau, har regeringen gentagne gange fortalt, at det er mest fair på den måde, for hvis danske studerende kan leve af SU, kan flygtninge også.

Hvordan Støjberg og Knuth har fået den idé, at studerende kan leve af SU, forstår jeg ikke.